Jelgavā, 2021.gada 21.janvārī (prot. Nr.1, 3p.)

###### **JELGAVAS PILSĒTAS PAŠVALDĪBAS 2021.GADA 21.JANVĀRA**

###### **SAISTOŠIE NOTEIKUMI NR.21-1**

###### **“MAZNODROŠINĀTAS MĀJSAIMNIECĪBAS STATUSA NOTEIKŠANA JELGAVAS PILSĒTAS PAŠVALDĪBĀ”**

*Izdoti saskaņā ar* *likuma "*[*Par pašvaldībām*](https://m.likumi.lv/ta/id/57255-par-pasvaldibam)*"*[*43.panta*](https://m.likumi.lv/ta/id/57255-par-pasvaldibam#p43)*trešo daļu,*

*likuma "*[*Par palīdzību dzīvokļa jautājumu risināšanā*](https://m.likumi.lv/ta/id/56812-par-palidzibu-dzivokla-jautajumu-risinasana)*"* [*14.panta*](https://m.likumi.lv/ta/id/56812-par-palidzibu-dzivokla-jautajumu-risinasana#p14)*sesto daļu,*

[*Sociālo pakalpojumu un*](https://m.likumi.lv/ta/id/68488-socialo-pakalpojumu-un-socialas-palidzibas-likums) *sociālās palīdzības likuma* [*33.pant*](https://m.likumi.lv/ta/id/68488-socialo-pakalpojumu-un-socialas-palidzibas-likums#p33)*a trešo daļu*

*un Ministru kabineta 2020.gada 17.decembra noteikumiem Nr.809*

*”Noteikumi par mājsaimniecības materiālās situācijas izvērtēšanu*

*un sociālās palīdzības saņemšanu”*

1. **Vispārīgie jautājumi**
2. Saistošie noteikumi nosaka kārtību maznodrošinātas mājsaimniecības statusa noteikšanai Jelgavas pilsētas pašvaldībā.
3. Maznodrošinātas mājsaimniecības statusa noteikšanu, tajā skaitā mājsaimniecības kopējo materiālo resursu izvērtēšanu, veic Jelgavas pilsētas pašvaldības iestāde “Jelgavas sociālo lietu pārvalde” (turpmāk – JSLP) Latvijas Republikas normatīvajos aktos un šo saistošo noteikumu noteiktajā kārtībā.
4. **Maznodrošinātas mājsaimniecības statusa noteikšana**
5. Mājsaimniecība Jelgavas pilsētas pašvaldības administratīvajā teritorijā uzskatāma par maznodrošinātu, ja tās kopējie materiālie resursi un materiālā stāvokļa līmenis nepārsniedz Latvijas Republikas normatīvajos aktos mājsaimniecības atzīšanai par maznodrošinātu noteikto, un ienākumu slieksnis nepārsniedz 370,00 *euro* pirmajai vai vienīgajai personai un 259,00 *euro* pārējām personām mājsaimniecībā.
6. Lēmumu par mājsaimniecības atbilstību maznodrošinātas mājsaimniecības statusam pieņem JSLP Pabalstu piešķiršanas darba grupa, kas izveidota ar JSLP vadītāja rīkojumu.
7. **Citi jautājumi**
8. Atzīt par spēku zaudējušiem Jelgavas pilsētas pašvaldības 2014.gada 18.decembra saistošos noteikumus Nr.14-25 "Trūcīgas un maznodrošinātas ģimenes (personas) statusa noteikšana Jelgavas pilsētas pašvaldībā".
9. Saistošie noteikumi piemērojami no 2021.gada 1.janvāra.

Jelgavas pilsētas domes priekšsēdētājs A.Rāviņš